Rygter om OpTic: ShahZaM og stanislaw erstattes af danskere - Esportsmagasinet.dk
JUGi bliver muligvis snart en del af OpTic. Foto: Adela Sznajder via Dreamhack
Et nyt rygte er blevet spredt, og i denne omgang omhandler det OpTic, som efter sigende erstatter Shahzeeb “ShahZaM” Khan og Peter “stanislaw” Jarguz med to erfarne Heroic-spillere.
Tilbage i februar blev sløret løftet for det nye OpTic-projekt, som indebar tre danskere, Kristian “k0nfig” Wienecke, René “cajunb” Borg samt Nicklas “gade” Gade, og de to amerikanske spillere, ShahZaM og stanislaw.
Ifølge esportsmedierne DBLTAP og Flickshot.fr er der dog udskiftninger på vej, da kilder siger, at Jakob “JUGi” Hansen, som har siddet på bænken i Heroic de seneste seks uger på grund af personlige problemer, og Marco “Snappi” Pfeiffer, Heroics nuværende in-game leder, snart bliver en del af OpTic.
Dermed vil hele holdet bestå af danskere og være en ny kandidat til et dansk top 3-hold. Intet er dog bekræftet endnu, men der går formodentlig ikke længe.
Opdatering kl 19:25
Cajunb har nu tweetet, at holdkortet er ændret på ESEA, da både JUGi og Snappi er nu tilføjet til holdet. Derudover går rygter også på, at den tidligere træner for North, Casper “ruggah” Due skal være træner for det nye OpTic-hold.
ESEA Roster looks different, hmmm
— René Borg (@cajunbCS) 24. april 2018
Dermed ser det nye OpTic-mandskab ud som følger:
CS:GO Heroic JUGi Optic Snappi	2018-04-24